Ekki finna allar konur fyrir einkennum sængurkvennagráts en það er mjög algengt , en hátt í 80% finna einhver einkenni . Þreyttar mæður eru líklegri til að finna fyrir einkennum sængurkvennagráts . Fæðingarþunglyndi Um 15% kvenna fá fæðingarþunglyndi . Einkennin eru oft þau sömu og við sængurkvennagrát en þau vara lengur og geta verið alvarlegri . Hér má lesa nánar um fæðingarþunglyndi . Það er mikilvægt að leita hjálpar ef grunur leikur á fæðingarþunglyndi þar sem ómeðhöndlað fæðingaþunglyndi getur haft áhrif á tengslamyndun móður og barns . Feður geta einnig fengið fæðingarþunglyndi og er mikilvægt að vera vakandi fyrir því , þar sem það getur einnig haft áhrif á tengslamyndun föður og barns . Gott er að foreldrar séu vakandi fyrir líðan hvors annars og leiti sér hjálpar ef vanlíðan varir lengur en í 2 vikur . Leita má hjálpar hjá ljósmóður í mæðravernd , hjá hjúkrunarfræðingi á heilsugæslu , lækni , eða sálfræðingi .